Document ID: 32004R0322

KOMISSION ASETUS (EY) N:o 322/2004,
annettu 23 päivänä helmikuuta 2004,
maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (EY) N:o 1291/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1) ja erityisesti sen 9 artiklan 2 kohdan, 12 artiklan 4 kohdan ja 13 artiklan 11 kohdan sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
sekä katsoo seuraavaa:
(1)
Komission asetuksen (EY) N:o 1291/2000 (2) 1 artiklassa määritellään asetuksen soveltamisala luettelemalla ne asetukset, joissa säädetään todistuksista, joihin asetuksen säännöksiä sovelletaan. Maatalousperäisen etyylialkoholin markkinoihin liittyvistä erityistoimenpiteistä 8 päivänä huhtikuuta 2003 annetussa neuvoston asetuksessa (EY) N:o 670/2003 (3) säädetään maatalousperäisen etyylialkoholin tuonti- ja vientitodistuksista. On siis syytä täsmentää, että asetuksen (EY) N:o 1291/2000 säännöksiä sovelletaan myös asetuksessa (EY) N:o 670/2003 säädettyihin todistuksiin.
(2)
Asetuksen (EY) N:o 1291/2000 1 artiklassa lueteltujen asetusten joukossa on myös sellaisia asetuksia, jotka on kumottu tai korvattu toisilla asetuksilla. Asetuksen (EY) N:o 1291/2000 1 artikla olisi selkeyden vuoksi saatettava ajan tasalle.
(3)
Asetuksen (EY) N:o 1291/2000 15 artiklan 3 kohdassa ja 35 artiklan 2 kohdan neljännessä alakohdassa tarkoitetut todistukseen liittyvän vakuuden asettamista ja pidättämistä koskevat vähimmäismäärät vahvistetaan 60 euroksi. Ottaen huomioon vakuuden asettamisesta ja pidättämisestä aiheutuvat hallinnolliset kustannukset näitä määriä on syytä korottaa.
(4)
Asetuksen (EY) N:o 1291/2000 45 artiklassa säädetään, että kun niin sanotussa palautustavaramenettelyssä tapahtuvaa jälleentuontia seuraa sellaisten vastaavien tuotteiden vienti, jotka kuuluvat yhdistetyn nimikkeistön samaan alanimikkeeseen, jälleentuotujen tuotteiden viennissä käytettyyn todistukseen liittyvä vakuus vapautetaan asianomaisten pyynnöstä, jos tietyt edellytykset täyttyvät. Yksi näistä edellytyksistä on toimijan velvollisuus viedä vastaavat tuotteet jälleentuontijäsenvaltioon kuuluvan ja sen nimeämän tullitoimipaikan kautta. Tästä aiheutuu toimijoille lisäkustannuksia, jos vietävät vastaavat tuotteet ovat jossakin toisessa jäsenvaltiossa kuin jälleentuontijäsenvaltiossa. Tämä velvollisuus olisi sen vuoksi poistettava.
(5)
Asetuksen (EY) N:o 1291/2000 liite III, jossa vahvistetaan maataloustuotteiden enimmäismäärät, joiden suuruisille tai joita pienemmille määrille ei 5 artiklan 1 kohdan neljännen luetelmakohdan mukaisesti voi esittää tuonti-, vienti- tai ennakkovahvistustodistusta, olisi saatettava ajan tasalle.
(6)
Maatalousperäisen etyylialkoholin markkinoihin liittyvistä erityistoimenpiteistä annetun neuvoston asetuksen (EY) N:o 670/2003 yksityiskohtaisista soveltamissäännöistä 30 päivänä joulukuuta 2003 annetussa komission asetuksessa (EY) N:o 2336/2003 (4) säädetään, että 27 päivästä tammikuuta 2004 maatalousperäisiä etyylialkoholituotteita tuotaessa on esitettävä tuontitodistus. Sen vuoksi on aiheellista vahvistaa mainitusta päivästä lähtien ne kyseisten tuotteiden enimmäismäärät, joiden suuruisille tai joita pienemmille määrille ei asetuksen (EY) N:o 1291/2000 5 artiklan 1 kohdan neljännen luetelmakohdan mukaisesti voi esittää todistusta.
(7)
Asetus (EY) N:o 1291/2000 olisi muutettava vastaavasti.
(8)
Tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1291/2000 seuraavasti:
1)
Korvataan 1 artikla seuraavasti:
”1 artikla
Rajoittamatta tiettyjä tuotteita koskevassa yhteisön erityislainsäädännössä annettujen poikkeussäännösten soveltamista tässä asetuksessa vahvistetaan tuonti-, vienti- ja ennakkovahvistustodistusten, jäljempänä ’todistukset’, järjestelmän soveltamista koskevat yhteiset yksityiskohtaiset säännöt, jotka on otettu käyttöön tai joista on säädetty:
-
neuvoston asetuksen N:o 136/66/ETY (5) 2 artiklassa (öljyt ja rasvat),
-
neuvoston asetuksen (ETY) N:o 234/68 (6) 8 artiklassa (elävät kasvit ja kukkaviljelytuotteet),
-
neuvoston asetuksen (ETY) N:o 2358/71 (7) 4 artiklassa (siemenet),
-
neuvoston asetuksen (ETY) N:o 2759/75 (8) 8 artiklassa (sianliha),
-
neuvoston asetuksen (ETY) N:o 2771/75 (9) 3 artiklassa (munat),
-
neuvoston asetuksen (ETY) N:o 2777/75 (10) 3 artiklassa (siipikarjanliha),
-
neuvoston asetuksen (ETY) N:o 2783/75 (11) 2 artiklassa (ovalbumiini ja laktalbumiini),
-
asetuksen (ETY) N:o 1766/92 9 artiklassa (viljat),
-
neuvoston asetuksen (ETY) N:o 404/93 (12) 17 artiklassa (banaanit),
-
neuvoston asetuksen (EY) N:o 3072/95 (13) 9 artiklassa (riisi),
-
neuvoston asetuksen (EY) N:o 2200/96 (14) 31 artiklassa (hedelmät ja vihannekset),
-
neuvoston asetuksen (EY) N:o 2201/96 (15) 11 artiklassa (hedelmä- ja vihannesjalosteet),
-
neuvoston asetuksen (EY) N:o 1254/1999 (16) 29 artiklassa (naudanliha),
-
neuvoston asetuksen (EY) N:o 1255/1999 (17) 26 artiklassa (maito ja maitotuotteet),
-
neuvoston asetuksen (EY) N:o 1493/1999 (18) 59 artiklassa (viini),
-
komission asetuksen (EY) N:o 1520/2000 (19) 6 artiklassa (perustamissopimuksen liitteeseen I kuulumattomina tavaroina vietävät maataloustuotteet),
-
neuvoston asetuksen (EY) N:o 1260/2001 (20) 22 artiklassa (sokeri, isoglukoosi ja inuliinisiirappi),
-
neuvoston asetuksen (EY) N:o 2529/2001 (21) 13 artiklassa (lampaan- ja vuohenliha),
-
neuvoston asetuksen (EY) N:o 670/2003 (22) 4 artiklassa (alkoholi).”
(5) EYVL 172, 30.9.1966, s. 3025/66." 						
(6) EYVL L 55, 2.3.1968, s. 1." 						
(7) EYVL L 246, 5.11.1971, s. 1." 						
(8) EYVL L 282, 1.11.1975, s. 1." 						
(9) EYVL L 282, 1.11.1975, s. 49." 						
(10) EYVL L 282, 1.11.1975, s. 77." 						
(11) EYVL L 282, 1.11.1975, s. 104." 						
(12) EYVL L 47, 25.2.1993, s. 1." 						
(13) EYVL L 329, 30.12.1995, s. 18." 						
(14) EYVL L 297, 21.11.1996, s. 1." 						
(15) EYVL L 297, 21.11.1996, s. 29." 						
(16) EYVL L 160, 26.6.1999, s. 21." 						
(17) EYVL L 160, 26.6.1999, s. 48." 						
(18) EYVL L 179, 14.7.1999, s. 1." 						
(19) EYVL L 177, 15.7.2000, s. 1." 						
(20) EYVL L 178, 30.6.2001, s. 1." 						
(21) EYVL L 341, 22.12.2001, s. 3." 						
(22) EUVL L 97, 15.4.2003, s. 3." 						
.
2)
Korvataan 15 artiklan 3 kohdassa ilmaisu ”60 euroa” ilmaisulla ”100 euroa”.
3)
Korvataan 35 artiklan 2 kohdassa ilmaisu ”60 euroa” ilmaisulla ”100 euroa”.
4)
Poistetaan 45 artiklan 2 kohdan a alakohdan toinen luetelmakohta.
5)
Lisätään 45 artiklan 2 kohdan b alakohdan toiseen luetelmakohtaan alakohta seuraavasti: ”Viejän on toimitettava vientitullitoimipaikkaa tyydyttävät tarvittavat tiedot tuotteen ominaisuuksista ja määräpaikasta”.
6)
Korvataan liite III tämän asetuksen liitteessä olevalla tekstillä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Edellä olevan 1 artiklan 3 kohtaa sovelletaan todistuksiin, joiden voimassaoloaika ei ole mennyt umpeen tämän asetuksen voimaantuloajankohtaan mennessä.
Edellä olevan 1 artiklan 4 ja 5 kohtaa sovelletaan sellaiseen vastaavien tuotteiden vientiin, jonka tullimuodollisuudet on hyväksytty tämän asetuksen voimaantulopäivämäärästä alkaen.
Edellä olevan 1 artiklan 6 kohtaa sovelletaan liitteessä III olevan N kohdan, alkoholiala, osalta 27 päivästä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 2004.

Labels: 3
6